
                                              Nr.23/51/2011
P.L.x 69/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea unor acte normative din domeniul naval, transmis cu adresa nr.P.L.x 69 din 2 martie 2011.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

 Nr.23/51/2011
P.L.x 69/2011
R A P O R T

asupra proiectului de Lege pentru modificarea 

unor acte normative din domeniul naval



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea unor acte normative din domeniul naval, transmis cu adresa nr.P.L.x 69 din 2 martie 2011, înregistrat la comisie sub nr.23/51/2010 din 03 martie 2011.

Proiectul de lege a fost adoptat de Senat în şedinţa din 23 februarie 2011.

Proiectul de lege a fost avizat favorabil de Consiliul Legislativ, cu adresa nr.1344 din 15 noiembrie 2010, cu observaţii şi propuneri, care au fost preluate de iniţiator.
Acest proiect de lege a fost avizat favorabil de Comisia pentru apărare, ordine publică şi siguranţă naţională, cu avizul nr.32/58/2011 din 8 martie 2011 şi de Comisia juridică, de disciplină şi imunităţi, cu avizul nr.31/131 din 3 martie 2011.

Proiectul de lege are ca obiect de reglementare modificarea unor acte normative din domniul naval, în vedere eficientizării structurilor colective de conducere ale unităţilor cu activitate în acest domeniu, în acord cu priorităţile Guvernului de reformă instituţională.

Membrii Comisiei pentru industrii şi servicii au examinat proiectul de lege în şedinţa din 30 martie 2011.



La lucrările comisiei au fost prezenţi 29 de deputaţi din totalul de 29 de membri ai comisiei.
 La dezbateri au participat, în calitate de invitaţi, din partea Ministerului Transporturilor şi Infrastructurii
, domnul Eusebiu Pistru – secretar de stat, doamna Carmen Pop - şef serviciu şi domnul Sorin Manole – consilier.
În urma dezbaterilor, membrii comisiei au hotărât, în unanimitate, adoptarea proiectului de Lege pentru  modificarea unor acte normative din domeniul naval, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,                                      SECRETAR,

                             Iulian Iancu                                        Mircea Marin
Consilier parlamentar,
Ioan Bivolaru

